Osnovna škola Trnovitica

Velika Trnovitica 96

43 285 Velika Trnovitica

Javni poziv učenicima Osnovne škole Trnovitica za sudjelovanje u Erasmus+ projektu mobilnosti

(broj projekta 2024-1-HR01-KA121-SCH-000206440)

Osnovna škola Trnovitica nositelj je Erasmus akreditacije (2023-1-HR01-KA120-SCH-000193973) u području odgoja i općeg obrazovanja te tijekom razdoblja akreditacije (2024. – 2027.) radi na ostvarenju sljedećih ciljeva:

* Tijekom vremena Erasmus plana svake nastavne godine želimo 10% nastave održati na otvorenom ;
* Povećanje istraživačke nastave u STEAM području razredne i predmetne nastave i izvannastavnim aktivnostima stvaranjem učionice na otvorenom.

Kao nositelj Erasmus akreditacije, Osnovna škola Trnovitica raspisuje Natječaj za sudjelovanje učenika u projektu u okviru programa Erasmus+.

Izrazi koji se koriste u tekstu u muškom rodu neutralni su i odnose se na muške i na ženske osobe.

# Sudionici projekta

U školskoj godini 2024./2025. planirana je mobilnost 12 učenika u Mađarsku. Pravo podnošenja prijave imaju učenici 7. i 8. razreda u školskoj godini 2024./2025.

# Provedba mobilnosti

Prije same mobilnosti, učenici su obavezni sudjelovati u pripremama za mobilnost. Učenici trebaju imati važeću osobnu iskaznicu te važeću europsku zdravstvenu iskaznicu. Učenici trebaju pokazivati samostalnost i biti u mogućnosti odvojiti se od obitelji.

Provedba višednevne mobilnosti učenika planirana je u od 7. do 11. travnja 2025. godine. Sredstva projekta pokrivaju troškove puta, boravka i putnog osiguranja u inozemstvu.

Tijekom provedbe mobilnosti učenicima će podršku pružati četiri učitelja u pratnji.

# Rok i način podnošenja prijave

Rok za podnošenje prijave je **28. veljače 2025. godine.**

Prijava treba sadržavati ispunjene obrasce koji se nalaze u prilogu Natječaja:

1. Prijavni upitnik za grupnu mobilnost učenika
2. Suglasnost roditelja za prijavu učenika za sudjelovanje u Erasmus+ projektu mobilnosti

Zainteresirani učenici prijavljuju se na javni poziv dostavom ispunjenog Prijavnog upitnika za grupnu mobilnost učenika i Suglasnosti roditelja za prijavu učenika za sudjelovanje u Erasmus+ projektu mobilnosti u zatvorenim omotnicama u tajništvo škole u zatvorenim omotnicama s naznakom „Prijava na Erasmus+ natječaj“ radnim danom od 8 do 14 sati, **zaključno s 28. veljače 2025.**

Učenici mogu dobiti dodatne bodove za inkluziju **po jednoj od navedenih osnova**: učenici iz ruralnih dijelova, učenici koji se školuju po individualiziranom programu (učenici s teškoćama), učenici s kroničnim bolestima, učenici s jednim roditeljem, učenici koji su pripadnici nacionalnih manjina ili učenici pripadnici manjinskih vjerskih zajednica.

Kandidate odabire višečlano Povjerenstvo za odabir učenika koje imenuje ravnatelj škole.

Kriteriji i bodovanje kriterija pri postupku odabira učenika

|  |  |
| --- | --- |
| **Kriterij za odabir učenika** | **Bodovanje** |
| Motivacija i interes za projektne teme | 1 - 3 |
| Otvorenost prema novim iskustvima | 1 - 3 |
| Suradnja s drugima | 1 - 3 |
| Uspjeh i vladanje u redovitoj nastavi | 1 - 3 |
| Sudjelovanje u izvannastavnim aktivnostima | 1 - 3 |
| Sudjelovanje u izbornoj i dodatnoj nastavi | 1 - 3 |
| Izvanškolske aktivnosti | 1 |
| Dodatni bod za inkluziju | 1 |

# Vrijeme i mjesto objave rezultata natječaja

Rezultati natječaja bit će objavljeni do 3. ožujka 2025. na oglasnoj ploči Škole.

Za dodatne informacije učenici i roditelji mogu se obratiti koordinatorici projekta, učiteljici Marijani Sušilović.

 **Ravnatelj**

**Zdravko Ređep**